Smile TV

Το Smile TV είναι ελληνικός ιδιωτικός συνδρομητικός τηλεοπτικός σταθμός με έδρα στην περιοχή της Ριζούπολης. Εκπέμπει μέσω των παρόχων NOVA, Vodafone και COSMOTE TV. Έως τις 19 Ιανουαρίου 2026 εξέπεμπε επίγεια ελεύθερα ψηφιακά από 14 κέντρα εκπομπής καλύπτοντας την Περιφερειακή Ζώνη 9, μέσω της Digea. Το πρόγραμμά του είναι εξ ολοκλήρου παιδικό.

Στις 19 Ιανουαρίου 2026, έγινε διάσπαση του Smile TV που συνεχίζει να εκπέμπει στις συνδρομητικές πλατφόρμες, ενώ στην ελεύθερη συχνότητα αντικαταστάθηκε από το Βεργίνα 1. Ωστόσο πέρα από το Smile TV και τα αντίστοιχα κανάλια Smile+ Θεσσαλίας και Smile Σερρών - Ανατολικής Μακεδονίας - Θράκης συνεχίζουν κανονικά τη λειτουργία τους.

Ιστορικό
Ξεκίνησε το 1995 ως 0-6 παίρνοντας τις αναλογικές συχνότητες (60 και 39 UHF από Υμηττό και Πάρνηθα αντίστοιχα) του πρωτοπόρου Junior's TV που διεκόπη με αποφάσεις του Υπουργείου Τύπου, επικαλούμενο συνεχείς παραβάσεις περί πνευματικής ιδιοκτησίας και παρεμβολών κατ' εξακολούθηση στις παραπάνω συχνότητες που ανήκαν στην ΕΡΤ. Στις 14 Φεβρουαρίου 2013 μετονομάστηκε σε Smile TV.

Λειτουργεί επίσης συνεργαζόμενος παιδότοπος υπό την παλιά ονομασία 0-6, ενώ είχε δημιουργηθεί και πάρκο κυκλοφοριακής αγωγής ονόματι 0-6 Kiddy Car που ήταν και το πρώτο του είδους του, υπό την αιγίδα του Υπουργείου Παιδείας, με την υποστήριξη της Ελληνικής Αστυνομίας.

Πρόγραμμα
Σειρές και κινούμενα σχέδια
Σε πρόγραμμα μετέδιδε σειρές κινουμένων σχεδίων της WildBrain (Σόνικ ο Σκαντζόχοιρος, Σαμπρίνα η Μικρή Μάγισσα, Super Mario, Ντένις ο Τρομερός), της 41 Entertainment (Το μυστηριώδες νησί Κονγκ, Οι Μικροί Δεινόσαυροι, Δεινόσαυροι Extreme), της Xilam (Oggy and the Cockroaches, Zig and Sharko), της Imira Entertainment (Η Μίμι και η παρέα της, Ονειροπαρμένοι, Vitaminix, Συννεφοταξιδευτές),Icon Animation Finds Stations Eager to Take Their Vitaminix της KungFu Animation Group (Μαγικά Τουβλάκια, Τάτα ο Εξωγήινος, Τα Τρία Σκιουράκια, Super Detectives, Super Yizai, Οι Μαχητές των Ονείρων) και άλλων εταιρειών, ενώ αξιοσημείωτες σειρές είναι των Dragon Ball, το Μαρσουπιλαμί, το Ben 10 και το Rabbids Invasion.

Η πλειοψηφία των προγραμμάτων που προέβαλλε ο σταθμός ως 0-6, αποτελούνταν από ταινίες της Burbank Animation Studios, σειρές παραγωγής και διανομής της Mondo TV (Ο Τελευταίος των Μοϊκανών, Οικογένεια Σπαγγέτι, Σίμπα: Ο Βασιλιάς των Λιονταριών, Σάντοκαν), και άλλες όπως Cyborg Kuro-chan, Enigma, Denver το Δεινοσαυράκι, Κασάι και Λιουκ και Ιστορίες από τη Μυθολογία. Οι παραγωγές αυτές διανεμόντουσαν σε DVD από την Arcadia Entertainment, του παραγωγού Νίκου Βεργέτη (Εγκλήματα).

Μέρος των ιταλικών σειρών, καθώς και Κινέζικα κινούμενα σχέδια, παραγωγής της Κεντρικής Δημόσιας Τηλεόρασης CCTV (Οι Θρύλοι του Βασιλιά Πιθήκου, Οι Θρύλοι του Νεζά, Το Γαλάζιο Ποντίκι και ο Σούπερ Γάτος, Ο Χονδροκέφαλος, Οι Γενναίοι του Βορρά) που μεταγλωττίστηκαν από την Empire Video Production στη Ρουμανία, επικρίθηκε για τη μεταγλώττιση τους. Το κανάλι προέβαλλε επίσης ταινίες της Mondo TV που διένειμε η Fiction Pictures (μέρος των οποίων αρχικά κυκλοφόρησε από τον εκδοτικό οίκο Modern Times συμφερόντων Κώστα Γιαννίκου) επακόλουθο της μετονομασίας του, ενώ σύναψε συμφωνίες και για τις υπόλοιπες σειρές Gormiti: Η Φύση Αντεπιτίθεται, Dinofroz, Sissi the Young Empress & Bat Pat.

Άλλα Προγράμματα
Το Smile TV μέχρι τις 19 Ιανουαρίου 2026 πρόβαλλε το ωράριο 23:00-01:00 εκπομπές τηλεπωλήσεων, ελληνικές ταινίες και το ωράριο 01:00-23:00 παιδικές σειρές (ίσχυε μόνο για την επίγεια ελεύθερη συχνότητα μιας και στη συνδρομητική τηλεόραση προβάλλονται παιδικές σειρές όλο το 24ωρο). Από τον Νοέμβριο του 2022 πρόβαλλε επίσης την ενημερωτική εκπομπή Σχολιάζοντας την Επικαιρότητα που παρουσιάζει ο δημοσιογράφος (και ιδιοκτήτης του σταθμού) Στέργιος Καλόγηρος, ενώ μετάδιδε καθημερινά δελτία ειδήσεων, ενημερωτικές και ψυχαγωγικές εκπομπές.

Φυσιογνωμία
Το κανάλι από ιδρύσεώς του είχε μη ενημερωτική άδεια η οποία τροποποιήθηκε το 2024 σε ενημερωτική.

Ονομασίες του σταθμού
Το κανάλι έχει αλλάξει αρκετές φορές ιδιοκτησία και ονομασία, με την τελευταία αλλαγή να γίνεται το 2013.
ΔιάστημαΤίτλος σταθμούΣημειώσεις1992 μέχρι 17 Νοεμβρίου 1999Junior's TVΤο κανάλι ξεκίνησε υπό την ιδιοκτησία του Νικόλα Χάλαρη. Πριν την επίσκεψη του Μπιλ Κλίντον, στην Ελλάδα το 1999, το κανάλι μετατράπηκε στο 0-6 TV.17 Νοεμβρίου 1999 μέχρι 14 Φεβρουαρίου 20130-6 TVΕίχε με την ίδια ονομασία παιδότοπους, περιοδικά και κέντρο κυκλοφοριακής αγωγής για παιδιά.14 Φεβρουαρίου 2013 μέχρι σήμεραSmile TVΑπό τις 19 Ιανουαρίου 2026 συνεχίζει τη λειτουργία του ως συνδρομητικό κανάλι, και επίγεια μόνο σε Θεσσαλία και Ανατολική Μακεδονία και Θράκη (από το 2016 ως συνέχεια των Ζευς και Εγνατία).19 Ιανουαρίου 2026 μέχρι σήμεραΒεργίνα 1Αθηναϊκή «έκδοση» του Βεργίνα TV της Θεσσαλονίκης, το οποίο πήρε «αθόρυβα» την θέση του Smile στον ψηφιακό πολυπλέκτη με ενημερωτικές εκπομπές, δελτία ειδήσεων και τηλεμάρκετινγκ.

Επικρίσεις
Το Smile TV και τα κοινής ιδιοκτησίας συνεργαζόμενα κανάλια (Βεργίνα TV Θεσσαλονίκης στην Κεντρική Μακεδονία, Smile Plus Λάρισας στην Θεσσαλία και Smile TV Ξάνθης στην Ανατολική Μακεδονία και Θράκη) έχουν κατά επανάληψη συσταθεί από το ΕΣΡ, ενώ έχει επικριθεί μαζί με το άλλοτε αντίπαλο παιδικό στην Αττική, Nickelodeon Greece (σημερινό Keedoo), ιδιοκτησίας Βίκτωρα Ρέστη, για το βίαιο περιεχόμενο μερικών από τα προγράμματα που προβάλλει. Κατά συνέπεια, πολλές από τις εκπομπές του είχαν τη σήμανση «Κατάλληλο, επιθυμητή η γονική συναίνεση». Το Smile TV και οι συνεργαζόμενοι τηλεοπτικοί σταθμοί του έχουν επικριθεί επίσης:
για το ενημερωτικό πρόγραμμα με θέματα ακροδεξιών ιδεών, κρατικού παρεμβατισμού, λαϊκισμού και δημοκρατικής οπισθοδρόμησης και είναι φιλικό προς το κόμμα της Ελληνικής Λύσης, τάσσεται ενάντια στο ζήτημα της ονομασίας της Βόρειας Μακεδονίας. Το κανάλι όπως και ο ιδιοκτήτης του έχουν χαρακτηριστεί ως «ακροδεξιοί», ενώ επικρίσεις έχει δεχθεί και με την παλιά ονομασία του ως 0-6, επίσης για το παιδικό του πρόγραμμα, αλλά και για τις πολύωρες διαφημίσεις του.
για τα εξαιρετικά χαμηλού επιπέδου παιδικά προγράμματα που διαθέτουν και ανταλλάσσουν με διάφορους περιφερειακούς σταθμούς, όπως το ΑΡΤ, η Δίον Τηλεόραση, το West Channel, το Έψιλον Βοιωτίας, το Δίκτυο 1 Καστοριάς, το TRT Μαγνησίας, η Κρήτη 1 Ηρακλείου, το Kosmos TV Ρόδου, το Αλήθεια TV Χίου, το Sitia TV Ηρακλείου και το ITV Ιωαννίνων όπως και άλλα αλήστου μνήμης από οικονομικά προβλήματα κανάλια όπως το Super B Αχαΐας, το Achaia Channel, το Axion Κορινθίας, το Super Χαλκιδικής, το Ζευς Νάξου, η ΝΕΤ Μεσσηνίας, η TV Θεσσαλονίκη και το TRM Γρεβενών τα οποία κανάλια μετέδιδαν ψευδείς ειδήσεις, σκόπιμη προπαγάνδα, το οποία όλα μαζί και αυτά μετέδιδαν ανάλογα προγράμματα, εξαιρετικά χαμηλού επιπέδου και προϋπολογισμού, ενώ το Smile TV έχει συνεργαστεί στο παρελθόν και με την ιστοσελίδα ProNews.
για τις απαράδεκτες συνθήκες εργασίας των εργαζομένων του και για τα μεγάλα οικονομικά προβλήματα των λοιπών σταθμών που ορισμένες φορές αφήνουν οφειλές στον πάροχο ψηφιακού σήματος Digea, με αποτέλεσμα να αλλοιώνει την εικόνα τους, και να είναι υπό την απειλή του μαύρου.
για τις πολύωρες τηλεπωλήσεις του (ένα φαινόμενο που συμβαίνει σε πολλά περιφερειακά κανάλια).
για «απουσία αυτονόμου προγράμματος» και «παράνομη αναμετάδοση προγράμματος» στους συνεργαζόμενους σταθμούς, ενώ το Αθηναϊκό κανάλι παραπέμπεται και για «εκπομπή κατά τρόπο που προσήκει σε σταθμό εθνικής εμβέλειας» με το Smile Plus Λάρισας και το Smile TV Ξάνθης να κινδυνεύουν με λουκέτο λόγω εικοσιτετράωρης αναμετάδοσης του Αττικού Smile, το οποίο βάσει ΕΣΡ απαγορεύεται.

Διαθεσιμότητα
Επίγεια Ψηφιακά και Συνδρομητικά
Από την έλευση του ψηφιακού σήματος το 2010 μέχρι το 2026 το κανάλι μεταδιδόταν μέσω της Digea στις περιοχές της ένατης περιφερειακής ζώνης. Εκ παραλλήλου είναι διαθέσιμος και στις συνδρομητικές πλατφόρμες της COSMOTE TV από το 2016 (Θέση 507) και της NOVA από το 2021 (Θέση 512).

Συνεργασίες και Εμβέλεια εκτός Αττικής
Το πρόγραμμα του Smile TV επεκτείνεται μέσω ομόσταβλων συνεργατών στην περιφέρεια ακόμη και παράνομα άνευ συμβάσεως, του Βεργίνα TV του Νομού Θεσσαλονίκης, που στεγάζεται εντός της ΔΕΘ, και εκπέμπει στην Κεντρική Μακεδονία, του Smile Plus του Νομού Λάρισας που αποτελεί συνέχεια του Ζευς TV και εκπέμπει στη Θεσσαλία, τις Σποράδες, τη Κεντρική και Νότια Πιερία και μέρος του Νομού Χαλκιδικής και του ομότιτλου καναλιού Smile TV του Νομού Ξάνθης που αποτελεί συνέχεια του Εγνατία TV και εκπέμπει στην Ανατολική Μακεδονία και τη Θράκη, ενώ εξέπεμπε και στην Κρήτη μέσω του Κρήτη TV1 του Νομού Χανίων μέχρι το καλοκαίρι του 2023.

Ωστόσο, το Βεργίνα TV έπραξε συμβάσεις δικτύωσης με τα δύο κανάλια Λαρίσης και Ξάνθης από το 2014 και το 2016 αντίστοιχα που μεταδίδουν αυτούσια το πρόγραμμα του Αθηναϊκού, σε εικοσιτετράωρη βάση, κάτι ρητά απαγορευτικό βάσει ραδιοτηλεοπτικής νομοθεσίας, ενώ έχουν δεχθεί σύσταση περί μη συμμόρφωσης λόγω απουσίας αυτόνομου προγράμματος. Επίσης και τα τέσσερα ομόσταβλα κανάλια, έχουν και κοινή διαφημιστική ροή, κάτι που είναι εμφανές στα προγράμματά τους, ενώ το ΕΣΡ ζήτησε ακόμη και διευκρίνηση σχετικά με τις συνεργασίες.

Το Smile TV είχε παλαιότερα συνεργαστεί με το Super TV Χαλκιδικής με έδρα τα Νέα Μουδανιά και τη ΝΕΤ Μεσσηνίας (Νότια Ελληνική Τηλεόραση) με έδρα την Καλαμάτα, που για κάποιο διάστημα μετέδιδαν σχεδόν σε εικοσιτετράωρη βάση, το πρόγραμμα του Αθηναϊκού, κάτι που απαγορεύεται, με το πρώτο κανάλι να κάνει άτυπα χρήση δεύτερης ονομασίας ως Smile++ για μικρό διάστημα. Από το 2018 τα δύο κανάλια έπραξαν συνεργασία με το ΑΡΤ και το New Epsilon TV μέχρι το κλείσιμο τους το 2019 και το 2022 αντίστοιχα λόγω οφειλόμενων ενοικίων στην Digea.

Τέλος, στην Κύπρο, το Smile TV και το ομόσταβλο Βεργίνα TV, μεταδίδονται αυτούσια σε παγκύπρια εμβέλεια, βάσει προγράμματος της Ευρωπαϊκής Ένωσης με την ονομασία «Τηλεόραση χωρίς Σύνορα».

Παραπομπές

Εξωτερικοί σύνδεσμοι

Επίσημη ιστοσελίδα Smile TV Κύπρου
Επίσημη ιστοσελίδα 0-6

Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2013
Κατηγορία:Παιδικοί τηλεοπτικοί σταθμοί